《归侍》
宋代·丘葵

村庄一罇酒，谁与语悲辛。
衿佩空相负，诗书不救贫。
天寒负米客，日暮倚门人。
遥睇长江水，西风犹怆神。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。